হাওড়ার ডোমজুড়ে জোড়া অগ্নিকাণ্ড, কালো ধোঁয়ায় ঢেকেছে আকাশ

হাওড়া: পুজো কাটতে না কাটতেই বিপত্তি, হাওড়ার (Howrah Fire Incident) ডোমজুড়ে জোড়া অগ্নিকাণ্ড (Fire Howrah Domjur)। দুটি জায়গায় অগ্নিকাণ্ডের ঘটনা ঘটেছে। একটি ঘটেছে পাকুড়িয়ায়, অন্য ঘটনাটি ঘটেছে ডোমজুড়ে। রাজাপুর দক্ষিণদাঁড়িতে থার্মোকলের কারখানায় আগুন লাগে। কারখানায় কাজ চলাকালীন আচমকাই আগুন লাগে। দমকলের একটি ইঞ্জিন প্রায় ৪৫ মিনিটের চেষ্টায় আগুন নিয়ন্ত্রণে আনে। পাকুড়িয়ায় ১৬ নম্বর জাতীয় সড়কের ধারে রাখা বস্তাবন্দি প্লাস্টিকে আগুন। কালো ধোঁয়ায় ঢেকেছে আকাশ। ঘটনাস্থল দুটিতে পৌঁছেছে দমকলের ইঞ্জিন। যুদ্ধকালীন তৎপরতায় আগুন নেভাচ্ছেন তাঁরা।

জানা গিয়েছে, একটি আগুন লেগেছে পাকুড়িয়ার প্লাস্টিকের গোডাউনে। অন্যটি লেগেছে ডোমজুড়ের থার্মোকলের কারখানায়। এর মধ্যে প্রথম আগুনটি লেগেছে ডোমজুড়ের রাজাপুরে। সেখানে থার্মোকলের কারখানায় প্রচুর দাহ্য পদার্থ মজুত ছিল। কোনও ভাবে সেখানেই আগুন ধরে গিয়েছে বলে জানা যাচ্ছে। তবে ওই কারখানায় কোনও শ্রমিক ছিলেন কি না তা এখনও জানা যায়নি। ঘটনাস্থলে পৌঁছয় দমকলের দু’টি ইঞ্জিন। চলছে আগুন নেভানোর কাজ। অপরদিকে, পাকুড়িয়াতে জাতীয় সড়কের ধারে জঞ্জাল জমা করে রাখা হয়েছিল একটি গোডাউনে। স্থানীয় সূত্রে জানা গিয়েছে, সেখানেও দাহ্য পদার্থ মজুত ছিল। সেখানেও হঠাৎ করে আগুন ধরে যায়। তবে কী থেকে সেই আগুন লেগেছে জানা যায়নি।

আরও পড়ুন: ফের দেশের নিরাপদতম শহর তিলোত্তমা

অন্য খবর দেখুন