হাওড়ায় অগ্নিকাণ্ড, জ্বালানি ট্যাঙ্কে ভয়াবহ আগুন

হাওড়া: রবিবার সাতসকালে হাওড়ায় ভয়াবহ অগ্নিকাণ্ড (Howrah Dhulagarh Fire)। ধুলাগড়ের (Dhulagarh Fire) জালান কমপ্লেক্স এলাকায় একটি তার তৈরির কারখানার জ্বালানি ট্যাঙ্কারে হঠাৎই আগুন লেগে যায়। গোটা এলাকা জুড়ে তীব্র ধোঁয়া আর উত্তেজনা ছড়িয়ে পড়ে। খবর পেয়ে ঘটনাস্থলে যায় দমকল। তিনটি ইঞ্জিনের প্রচেষ্টায় আগুন নিয়ন্ত্রণে আসে। হতাহতের খবর নেই।

রবিবার ভোররাতেই হাওড়া ১১৬ নম্বর জাতীয় সড়ক সংলগ্ন ধুলাগর জালান কমপ্লেক্স এলাকায় একটি তার কারখানার মজুত করা তেলের ট্যাঙ্কারে আগুন ধরে যায়। আগুনের খবর ছড়িয়ে পড়তেই ব্যাপক আতঙ্ক তৈরি হয় এলাকায়।দ্রুত খবর দেওয়া হয় দমকলে। ছুটে আসেন স্থানীয়রা।। স্থানীয় সূত্র জানাচ্ছে, কারখানার নাম KEC। ভেতরে প্রচুর দাহ্য পদার্থ মজুত থাকায় আশঙ্কা তৈরি হয়েছিল যে, আগুন শুধু ট্যাঙ্কারেই সীমাবদ্ধ থাকবে না, বরং গোটা কারখানায় ছড়িয়ে পড়তে পারে। ঘটনাস্থলে পৌঁছায় দমকলের তিনটি ইঞ্জিন। দমকলের তিনটি ইঞ্জিনের প্রায় এক ঘণ্টার প্রচেষ্টায় আগুন নিয়ন্ত্রণে আসে। কী থেকে এই অগ্নিকাণ্ড তা খতিয়ে দেখছে দমকল অধিকার। পাশাপাশি কারখানায় অগ্নি নির্বাপন ব্যবস্থা ছিল কিনা তাও খতিয়ে দেখা হচ্ছে।

আরও পড়ুন: কৃষ্ণনগরে সভামঞ্চ থেকে রাজ্যের শাসকদলকে তুলোধোনা শুভেন্দু অধিকারীর

অন্য খবর দেখুন